als_Latn dik_Latn sag_Latn
KEDS ka njoftuar se kanë probleme në njësinë A3 dhe A4 të Termocentralit Kosova A në KEK, duke paralajmëruar se mund të ketë reduktime.
Por, KEDS njofton se këto probleme po punohet të tejkalohen deri në mëngjesin e së mërkures, por nuk mund të konfirmojn rregullimin e tyre.
Ju sjellim komunikatën e plotë të dërguar nga KEDS:
Sot, më 17 Mars 2015, në orët e hershme të mëngjesit jemi informuar nga KEK për ndërprerje të paplanifikuar të prodhimit të energjisë elektrike në njësinë A3 të Termocentralit Kosova A në KEK. Gjatë ditës së sotme kemi arritur të importojmë sasi të mjaftueshme të energjisë elektrike duke mos shkaktuar ndërprerje të furnizimit për konsumatorë për shkak të mungesës së njësisë A3.
Në orët e vona të mbrëmjes së po të njejtës ditë, nga KEK jemi informuar për ndërprerje të paplanifikuar edhe të njësisë A4 dhe fatkeqësisht për shkak të mungesës së rezervave të energjisë elektrike në vend dhe për shkak të pamundësisë së realizimit të importit në orë të vona të mbrëmjes, mund të ketë ndërprerje të furnizimit me energji elektrike. Luteni të keni parasysh që nominimi dhe realizimi i importit nuk është i mundur në orë të vona të mbrëmjes, atëherë kur edhe operatorët tregtarë përfundojnë orarin e rregullt të punës.
Nga KEK jemi informuar që janë duke punuar për kthimin e dy njësive të ndërprera gjatë ditës së sotme deri sa ende nuk jemi informuar saktësisht se kur do të bëhet rregullimi i prishjeve në këto dy njësi.
Në orët e hershme të mëngjesit të ditës së nesërme, zyra e KEDS për tregti me energji elektrike do të bëjë të pamundurën të realizojë sasi të mjaftueshme të importit me qëllim që furnizimi të vazhdojë të jetë i rregullt.
als_Latn als_Latn als_Latn als_Latn als_Latn als_Latn als_Latn